Kamu bisa jelasin ke aku soal Lúcio dalam bahasa melayu?

Lucimar Ferreira da Silva (lahir 8 Mei 1978), atau dikenali sebagai Lúcio, merupakan seorang pemain bola sepak Brazil yang beraksi di posisi bek tengah untuk kelab Brasiliense.

Lúcio memulakan kariernya pada tahun 1998 bersama kelab Sport Club Internacional. Selepas tiga tahun bersama kelab itu, beliau berpindah ke Bayer Leverkusen dan berjaya melangkah ke final Liga Juara-Juara 2002 namun akur dalam kekalahan kepada Real Madrid walaupun beliau menjaringkan gol dalam aksi final tersebut. Pada tahun 2004, beliau berpindah ke kelab gergasi Jerman, Bayern Munich dan berjaya merangkul tiga gelaran Piala Jerman dan tiga trofi Bundesliga. Sejak Louis van Gaal mula mengambil alih jawatan jurulatih Bayern, beliau tidak banyak diberi peluang untuk beraksi. Hal ini menyebabkan beliau melakukan perpindahan ke Inter Milan pada musim panas 2009 dan membantu kelabnya meraih kejuaraan Liga Juara-Juara dengan menentang kelab lamanya, Bayern Munich.

Bersama pasukan kebangsaan Brazil, Lúcio telah menikmati beberapa kejayaan di peringkat antarabangsa antaranya memenangi Piala Dunia 2002, Piala Konfederasi 2005 dan Piala Konfederasi 2009. Sejak persaraan Kaká, beliau merupakan satu-satunya pemain Brazil yang menjuarai Piala Dunia 2002 yang masih aktif dalam meneruskan karier bola sepak.